Ruĝkrona pluvio

La Ruĝkrona pluvio, Ruĝeckrona pluvio aŭ Rufkrona pluvio, Anarhynchus ruficapillus, nomita ankaŭ Ruĝecbrunkrona pluvio, estas eta kaj vigla pluvio, tio estas vadbirdo de la familio de ĥaradriedoj kaj genro Anarhynchus kiu enhavas multajn aliajn speciojn. Ĝi reproduktiĝas en Aŭstralio. Tiu specio estas proksime rilata al (kaj foje konsiderata samspecia kun) Marborda pluvio, Java pluvio kaj Blankafrunta pluvio.

Description
Ruĝkronaj pluvioj havas blankajn fruntojn kaj malsuprajn partojn. Iliaj supraj partoj estas ĉefe grizbrunaj. Plenkreskaj maskloj havas rufajn aŭ ruĝecbrunajn kronojn kaj nukojn. Plenkreskaj inoj havas pli palrufajn kaj grizbrunajn kronojn kaj nukojn, kun palaj bridostriojn. La supraj flugiloj de Charadrius ruficapillus montras malhelbrunajn flugilplumojn kaj unuarangajn kovrilojn kun blanka flugilstrion videblan dumfluge. Ilia longo estas de 14–16 cm kaj ilia enverguro estas de 27–34 cm; ili pezas 35–40 g.

La reprodukta plumaro de masklo montras ruĝecbrunajn kronon kaj nukon kun nigraj bordoj ĝis kolflankoj, krom tre markita nigra traokula strio ĝis la nigra beko. Ina kaj nereprodukta plumaro estas pli senkolora kun manko de nigraj bordoj.

Distribuado kaj habitato
La Ruĝkrona pluvio estas disvastigita en Aŭstralio; ĝi estas vaganta en Novzelando, kaj ĝi reproduktiĝis tie fojojn en malgrandaj nombroj inter la 1950–aj kaj 1980-aj jaroj. La specio okupas teritorion de marbordaj kaj internaj habitatoj, kiel estuaroj, golfetoj, strandoj, sablejoj kaj kotejoj, krom internaj salakvaj malsekejoj. Ĝi troviĝas ankaŭ en internaj malsekejaj areoj kun nuda grundo.

Manĝo
La Ruĝkrona pluvio manĝas ĉefe malgrandajn senvertebrulojn, speciale moluskojn, krustulojn kaj vermojn.

Reproduktado
La Ruĝkrona pluvio estas sezona reproduktulo en marbordoj de Aŭstralio, sed ili reproduktiĝas reage al neantaŭvideblaj pluvoj interne. Tiu pluvio nestumas surgrunde proksime de malsekejo; la nesto estas malgranda skrapaĵo engrunde, kun apenaŭ kovro. La ovodemetado konsistas de du palaj flavecbrunaj ovoj makulecaj je nigraj punktoj. La kovado daŭras 30 tagoj kaj ĝi estas farita ĉefe de la ino. Post eloviĝo, la idoj estas vid- kaj mov-kapablaj kaj relative maturaj (fruuloj); ili elnestiĝas tuj post eloviĝo (nidifugaj).

Konservado
Kun granda teritorio kaj sen montro de grava populacimalpliiĝo, la konservostatuso de tiu specio estis Malplej Zorgiga.

 Referencoj 

 Shorebirds de Hayman, Marchant kaj Prater 
 BirdLife International. (2006). Species factsheet: Charadrius ruficapillus. Elŝutita el  la 12an de Februaro 2007
 Marchant, S.; Higgins, P.J.; & Davies, J.N. (eld). (1994). Handbook of Australian, New Zealand and Antarctic Birds.  Volume 2: Raptors to Lapwings. Oxford University Press: Melbourne.  

Eksteraj ligiloj

Kategorio:Ĥaradrioj
Kategorio:Birdoj de Aŭstralio
Kategorio:Birdoj de Oceanio